Ir-Regolament tal-Kummissjoni (KE) Nru 494/2002
tad-19 ta' Marzu 2002
li jistabbilixxi miżuri tekniċi addizzjonali għall-irkupru tal-ħazniet ta' marlozz fis-sub-żoni ICES III, IV, V, VI u VII u t-taqsimiet ICES VIII a, b, d, e.
IL- KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropeja,
Wara li kkunsidrat ir Regolament tal-Kunsill (KE) Nru 850/98 tat-30 ta' Marzu 1998 fuq il-konservazzjoni tar-rizorsi ta' l-oqsma tas-sajd permezz ta' mizuri teknici għall-protezzjoni tal-friegħ tal-ħlejjaq tal-baħar [1], kif emendat bir-Regolament (KE) Nru 973/2001 [2], u b'mod partikolari fl-Artikolu 45(1) miġjub fih,
Billi:
(1) F' Novembru 2000, il-Kunsill Internazzjonali għall-Esplorazzjoni tal-Baħar (ICES) indika li l-popolazzjoni tal-marlozz fis-sub-żoni ICES III, IV, V, VI u VII u t-taqsima ICES VIII a, b, d, e qegħdin f'riskju serju li jispiċċaw.
(2) Il- maġġoranza tal-marlozz jinsta fis-sub-żoni ICES III, IV, V, VI u VII u fit-taqsimiet ICES VIII a, b, d, e.
(3) Ir-Regolament tal-Kummisjoni (KE) Nru 1162/2001 ta' l-14 ta' Ġunju 2001 li jistabbilixxi l-miżuri tekniċi sabiex il-popoplazzjoni tal-marlozz fis-sub-żoni ICES III, IV, V, VI u VII u t-taqsimiet ICES VIII a, b,d,e terġa' tiżdied u l-kundizzjonijiet assoċjati mall-kontroll ta' l-attivitajiet tad-dgħajjes tas-sajd [3] jistabbilixxi numru ta' miżuri tekniċi oħra relevanti sabiex il-marlozz jiżdied.
(4) Dawk il-mizuri tekniċi se jibqgħu fis-seħħ sa l-1 ta' Marzu 2002. Madankollu, sa dik id-data, ir-Regolament (KE) Nru 850/98 mhux ser ikun għadu ġie revedut. Interruzzjoni fl-applikazzjoni ta'dawn il-miżuri tikkawza ħsara serja lill-popolazzjoni tal-marlozz.
(5) Minħabba f'hekk, azzjoni immedjata hija meħtiega biex tassigura li l-miżuri stabbiliti fir- Regolament (KE) Nru 1162/2001 jibqu fis-seħħ sakemm ir-reviżjoni tar-Regolament (KE) Nru 850/98 tkun addottata mill- Kunsill.
(6) M'hemmx riskju kbir li s-sajd bit-tartarun b'malja iżgħar minn 100 millimertu f'żoni t li f'ċirkustanzi oħra ikunu ristretti għal sajd bi xbiek miġbud ieħor b'malja ta' 100 millimetru jew ikbar jipperikola l-konservazzjoni tal-popolazzjoni tal-marlozz minħabba li permezz ta' dan it-tip ta'sajd bit-tartarun ma jinqabadx ħafna marlozz b'mod sekondarju. Huwa necessarju, iżda, li dan il-livell baxx ta' qbid sekondarju ma jinqabiżx u li l-perjodu ta' zmien u ż-żona ġeografika fejn isir dan it-tip ta'sajd tkun limitata.
(7) L-Artikolu 2(2) tar-Regolament (KE) Nru 1162/2001 jipprovdi deroga ġustifikata mill-fatt li l-limitu fuq il-qabda tal-marlozz jista' jikkawża problemi ekonomiċi serji għal bastimenti tas-sajd żgħar li jaħdmu bil-ġurnata. Id-deroga għandha konsegwenzi negliġibbli fir-rigward tal-konservazzjoni u ż-żieda tal-popolazzjoni tal-marlozz. Għal din ir-raġuni għandha tinżamm.
(8) Il-miżuri pprovduti f'dan ir-Regolament huma bi qbil ma' l-opinjoni tal-Kumitat tat-Tmexxija tas-Sajd u l-Akwakultura,
ADOTTAT DAN IR-REGOLAMENT:
Artikolu 1
Dan ir-Regolament japplika għad-dgħajjes tas-sajd li joperaw fis-sub-żoni ICES V u VI u VII u fit-taqsima ICES VIII b, ċ, f, g, h, j, k u fl-ICES VIII a, b, d, e.
Artikolu 2
1. Minkejja l-kondizzjonijiet stabbiliti fl-Artikolu 4(4) u l-Artikolu 15 tar-Regolament (KE) Nru 850/98, il-qabda tal-marlozz (Merluccius merluccius) miżmuma fuq kwalunkwe dgħajsa li ġġorr xi xbiek miġbud minbarra tartarun b'malja ta' 55 sa 99 millimetru m'għandhiex tkun iktar minn 20 % mill-piż totali tal-qabda tal-ħlejjaq tal-baħar miżmuma fid-dgħajsa, u l-qabda tal-marlozz miżmuma abbord kwalunkwe dgħajsa li ġġorr tartarun b'firxa ta' malja ta' minn 55 sa 99 millimetri m'għandiex tkun iktar minn 5 % mill-piż totali tal-qabda tal-ħlejjaq tal-baħar miżmuma fid-dgħajsa.
2. Il-kondizzjonijiet tal-paragrafu 1 m'għandhomx japplikaw għal dgħajjes ta' tul ta' anqas minn 12 il-metru li jirritornaw il-port fi żmien 24 siegħa mill-aħħar tluq mill-port.
Artikolu 3
Huwa projbit l-użu:
(a) ħlief fl- ICES sub-żoni V u VI, xi cod-end u/jew estensjoni ta' xbiek miġbud ħlief tartarun b'toqob ikbar minn 55 millimetri li mhux magħmula minn ħajt ta' l-insiġ singlu, fejn l-ebda ħajta ma hi eħxen minn 6 millimetri jew minn ħajt ta' l-insiġ doppju, fejn l-ebda ħajta ma hi eħxen minn 4 millimetri.
(b) kwalunkwe xbiek miġbud ghal ħut tal-qiegħ, minbarra tartarun li fih cod-end b'toqob ta' bejn 70 u 89 milimetri, li fih iktar minn 120 ħolqa ta'xbiek f'kull ċirkonferenza ta' l-istess cod-end, apparti l-għoqiedi u ċmus;
(ċ) kull xbiek miġbud għall-ħut tal-qiegħ li jinkludi xi xbiek kwadrilaterali individwali fejn it-truf tax-xbiek mhuwiex l-istess tul;
(d) kull xbiek miġbud għall-ħut tal-qiegħ fejn il-cod-end b'toqob ta' inqas minn 100 millimetru huwa mqabbad bi kwalunkwe mod minbarra li meħjut fuq il-parti tax-xbiek quddiem il-cod-end.
Artikolu 4
Huwa pprojbit li jinġarr abbord jew li jitħejja kwalunkwe xbiek miġbud b'malja ta' 70 millimetru jew aktar, sakemm in-nofs ta'fuq kollu tan-naħa ta' quddiem ta' xibka ta' dan it-tip ma' tkunx magħmula minn faxx ta'malja li l-ebda malja minnhu ma tkun iżgħar minn 180 millimetru meta mwaħħla:
- direttament mal-ħabel prinċipali, jew,
- għal mhux iktar minn tliet fillieri ta' malja b'kull daqs ta' malja mwaħħla direttament mal-ħabel prinċipali.
Il-faxx ta' malja għandu jestendi lejn in-naħa ta' wara tax-xbiek, mill-inqas għan-numru ta' malji determinat permezz ta':
(a) d-diviżjoni tat-tul f'metri tat-travu tax-xbiek bi 12;
(b) il-moltiplikazzjoni tar-riżultat miksub f' (a) b' 5400;
(ċ) d-diviżjoni tar-riżultat miksub f' (b) bid-daqs tal-malja, f'millimetri, ta' l-iżgħar malja f'dik il-parti;
(d) tħalli barra kwalunkwe deċima jew frazzjoni oħra fir-riżultat ta' (ċ).
Artikolu 5
1. Għall-finijiet tal-paragrafu 2, dawn iż-żoni ġeografiċi li ġejjin huma definiti:
(a) iż-żoni ta' bejn il-linji dritti jgħaqqdu b'mod sekwenzjali l-koordinati ġeografiċi li ġejjin u jeskludu kull parti ta' dik iż-żona fil-limiti ta' 12-il mil nawtiku mkejla mill-kosta ta' l-Irlanda:
53°30`T, 11°00`P
53°30`T, 12°00`P
53°00`T, 12°00`P
51°00`T, 11°00`P
49°30`T, 11°00`P
49°30`T, 07°00`P
51°00`T, 07°00`P
51°00`T, 10°30`P
51°30`T, 11°00`P
53°30`T, 11°00`P;
(b) iż-żona ta' bejn il-linji dritti li tgħaqqad b'mod sekwenzjali dawn il-koordinati ġeografiċi u teskludi kull parti ta' dik iż-żona li tinstab fil-limiti ta' 12-il mil nawtiku mkejla mill-kosta ta' Franza:
48°00`T, 06°00`P
48°00`T, 07°00`P
45°00`T, 02°00`P
44°00`T, 02°00`P
punt fuq il-kosta ta' Franza at 44°00`N
punt fuq il-kosta ta' Franza at 45°30`N
45°30`T, 02°00`P
45°45`T, 02°00`P
48°00`T, 06°00`P.
2. Fiż-żoni definiti fil-paragrafu 1:
- huwa projbit li jsir kull tip ta' sajd permezz ta' xbiek miġbud minbarra bi xbiek b'malja ta' bejn 55 u 99 millimetru,
- huwa pprojbit li tniżżel taħt l-ilma, parzjalment jew kompletament jew li jintuża bi kwalunkwe mod kull tip ta' xbiek miġbud ħlief dak ta' malja ta' bejn 55 u 99 millimetru,
- kull xbiek miġbud minbarra dak b'malja ta' bejn 55 u 99 millimetru għandu jiġi marbut u merfugħ kif stabbilit fl-Artikolu 20(1) tar- Regolament (KE) Nru 2847/93 ta' l-1 t'Ottubru 1993 li jistabbilixxi sistema ta' kontroll li tapplika politika tas-sajd komuni [4].
Fiż-żona definita fil-paragrafu 1(a):
- huwa projbit li jsir kull tip ta' sajd permezz ta' kull tip ta' xibka fissa b'malja ta'inqas minn 120 millimetru,
- huwa pprojbit li tniżżel taħt l-ilma, parzjalment jew kompletament jew li jintuża bi kwalunkwe mod kull tip ta' xibka fiss b'malja ta' inqas minn 120 millimetru,
- kull xibka fissa b'malja ta' inqas minn 120 millimetru għandha tiġi marbuta u merfugħa b'mod konformi mad-dispożizzjonijiet stabbiliti fl- l-Artikolu 20(1) tar- Regolament (KE) Nru 2847/93.
Fiż-żona definita fil-paragrafu 1(b):
- hIJa pprojbita kull attività ta' sajd permezz ta' xbiek fiss b'malja ta'inqas minn 100 millimetru,
- huwa pprojbit li tniżżel taħt l-ilma, parzjalment jew kompletament jew l-użu għal kwalunkwe raġuni, ix-xbiek fiss kollu b'malja ta' inqas minn 100 millimetru,
- ix-xbiek fiss kollu b'malja ta'inqas minn 100 millimetru għandu jiġi marbut u merfugħ b'mod konformi ma'l-Artikolu 20(1) tar- Regolament (KE) Nru 2847/93.
Artikolu 6
1. Fiż-żona definita fl-Artikolu 5(1)(a), xbiek b'toqob ta' daqs ta' bejn 55 u 99 millmetru jista' jiġi użat jew imniżżel taħt l-ilma parzjalment jew kompletament biss fil-parti taż-żona lejn il-lvant ta' 07°30`W u biss fil- perjodu ta' bejn April u Ottubru.
2. Fiż-żona definita fl-Artikolu 5(1)(b), jista' jiġi użat xbiek b'malja ta' daqs ta' bejn 55 u 99 millimetru jew imniżżel taħt l-ilma parzjalment jew kompletament biss fil-parti taż-żona lejn in-nofsinhar ta' 46°00`T u biss fil- perjodu ta' bejn Ġunju u Settembru.
3. Fiż-żoni definiti fl-Artikolu 5(1)(a) jew 5(1)(b) li jinstabu barra miż-żoni msemmija fil-paragrafi 1 u 2, kull xbiek b'toqob ta' bejn 55 u 99 millimetru għandu jiġi marbut u merfugħ konformement mad-dispożizzjonijiet fl-Artikolu 20(1) tar- Regolament (KE) Nru 2847/93.
Artikolu 7
Dan ir-Regolament għandhu jidħol fis-seħħ fil-jum wara dak tal-publikazzjoni fil-Ġurnal Uffiċjali tal-Komunitajiet Ewropej.
Dan għandhu għandu japplika fl-1 ta' Marzu 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-19 ta' Marzu 2002.